stanford-oval/wikipedia huggingface dataset:
Côte-Nord

| Côte-Nord |
| --- | --- |
 Côte-Nordin sijainti Quebecissä.
Valtio:   Kanada
Provinssi:  Quebec
Hallinto:  
 – hallinnollinen keskus:  Baie-Comeau (21 536 as., 2016)
 – suurin kaupunki:  Sept-Îles (25 400 as., 2016)
Pinta-ala:  351 614 (sis. vesialan) km²
 – maa:  247 655,33 km²
Väkiluku (2016):  92 518
 – väestötiheys:  0,4 as./km²
Côte-Nord (ranskaa, 'Pohjoisrannikko') on hallinnollinen alue Kanadassa Quebecin provinssissa. Hallintoalueen pinta-ala on 247 655 neliökilometriä ja väkiluku 92 518 (2016). Côte-Nordin hallintokeskus on Baie-Comeaun kaupunki (21 536 as., 2016), joka sijaitsee 422 kilometriä Québecin kaupungista koilliseen. Toinen merkittävä kaupunki hallintoalueella on Sept-Îles (24 400 as., 2016).
Aiheesta muualla

Kuvia tai muita tiedostoja aiheesta Côte-Nord Wikimedia Commonsissa
Québec Portal - Regional Portraits - Côte-Nord (09) (Arkistoitu – Internet Archive) (englanniksi)(ranskaksi) (gouv.qc.ca)
Commission de toponymie Québec - Côte-Nord (ranskaksi) (toponymie.gouv.qc.ca)
Québecin hallinnolliset alueet
Abitibi-Témiscamingue
Bas-Saint-Laurent
Capitale-Nationale
Centre-du-Québec
Chaudière-Appalaches
Côte-Nord
Estrie
Gaspésie–Îles-de-la-Madeleine
Lanaudière
Laurentides
Laval
Mauricie
Montérégie
Montreal
Nord-du-Québec
Outaouais
Saguenay-Lac-Saint-Jean
Cynosaurus

| Cynosaurus |
| --- | --- |
 Permikausi Wuchiaping-vaihe–Changxing-vaihe  PreЄ Є O S D C P T J K Pg N      (Mahdollisesti myös triaskauden Indus-vaihe) 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Kladi::  Eutheriodontia
Alalahko::  Kynodontit Cynodontia
Kladi::  Epicynodontia
Suku::  †Cynosaurus  Schmidt, 1927
Kaksiosainen nimi
 † Cynosaurus suppostus  Owen, 1876 
Synonyymit
 Cynosuchus suppostus, Owen, 1876  Cynosuchoides, Broom, 1931  Mygalesuchus, Broom, 1942 
Infobox OKNimi-testi OK: 
Cynosaurus (nimen merkitys: ”koiralisko”) on sukupuuttoon kuollut kynodontteihin kuuluva terapsidisuku. Se eli myöhäisen permikauden ja ehkä myös varhaisimman triaskauden aikana. Sukuun kuuluu laji Cynosaurus suppostus. Se saattaa olla heimon Galesauridae jäsen tai sitten se on vieläkin ”primitiivisempi” kynodontti.
Cynosaurusta ei pidä sekoittaa Gorgonopsiaan kuuluvaan Cyonosaurus-sukuun.
Fylogenia

Muokattu Botha et al. 2007:
Muokattu: Rubidge & Sidor, 2001, Sidor & Smith, 2004, ja Botha, Abdala & Smith, 2007:
Clarke Carlisle

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Clarke James Carlisle
Syntymäaika: 14. lokakuuta 1979
Syntymäpaikka: Preston, Englanti
Pelipaikka: keskuspuolustaja
Pituus: 191 cm
Paino: 79 kg
Junioriseurat
-1997: Blackpool FC
Seurat
| Vuodet | Seura | O | (M) |
| 1997–2000 | Blackpool | 93 | (7) |
| 2000–2004 | Queens Park Rangers | 96 | (6) |
| 2004–2005 | Leeds United | 35 | (4) |
| 2005–2007 | Watford | 36 | (3) |
| 2007 | → Luton Town (laina) | 5 | (0) |
| 2007–2012 | Burnley | 131 | (7) |
| 2011–2012 | → Preston North End (laina) | 20 | (3) |
| 2012 | → Northampton Town (laina) | 18 | (1) |
| 2012–2013 | York City | 10 | (0) |
| 2012–2013 | → Northampton Town (laina) | 5 | (0) |
| 2013 | Northampton Town | 21 | (3) |
| Yhteensä | Yhteensä | 470 | (34) |
Maajoukkue
| 2000 | Englanti U21 | 3 | (0) |
 Seurajoukkueuran tilastot kattavat vain kansalliset sarjat, päivitetty 6. helmikuuta 2015.  Maajoukkueuran tilastot päivitetty 6. helmikuuta 2015.
Clarke James Carlisle (s. 14. lokakuuta 1979 Preston) on uransa jo päättänyt englantilainen jalkapalloilija. Oikeajalkainen Carlisle oli pelipaikaltaan keskuspuolustaja. Hänellä on sukujuuria Dominicalla.
Seurajoukkueura

Carlisle aloitti uransa Blackpool FC:ssä, jota hän edusti kolmanneksi korkeimmalla sarjatasolla vuodet 1997–2000.
Vuonna 2000 Carlisle siirtyi toiseksi korkeimmalla sarjatasolla pelanneeseen Queens Park Rangersiin, joka kuitenkin putosi sarjatasoa alemmas Carlislen ensimmäisen kauden jälkeen. Carlisle pelasi Queens Park Rangersissa vuoteen 2004 asti ja teki 96 pelaamassaan ottelussa kuusi maalia.
Vuodet 2004–2005 Carlisle edusti Mestaruussarjan Leeds Unitedia, jossa pelejä kertyi 35 ja maaleja neljä.
Vuonna 2005 hän siirtyi Mestaruussarjan Watford FC:hen, joka nousi kaudeksi 2006–2007 Valioliigaan ja Carlisle teki pääsarjadebyyttinsä pelaten neljä ottelua korkeimmalla sarjatasolla kaudella 2006–2007. Pääosan kaudesta hän vietti lainalla Mestaruussarjan Luton Townissa. Otteluita Watfordin paidassa kertyi kaiken kaikkiaan 36 ja maaleja kolme.
Heinäkuussa 2007 Carlisle siirtyi Watfordista taas Mestaruussarjaan, nyt Burnley FC:n joukkueeseen. Hän oli seuran avainpelaaja, kun se nousi kaudeksi 2009–2010 Valioliigaan. Carlisle pelasi kauden 2009–2010 aikana 27 valioliigaottelua onnistumatta maalinteossa. Kaudeksi 2010–2011 Carlisle ja Burnley putosivat kuitenkin takaisin Mestaruussarjaan. Vuosina 2011–2012 Carlisle kävi lainalla Ykkösliigan Preston North Endissä ja Kakkosliigan Northampton Townissa. Yhteensä Carlisle pelasi Burnleyn paidassa 131 ottelua tehden seitsemän maalia.
Elokuussa 2012 Carlisle siirtyi viiden vuoden Burnley-jakson jälkeen Kakkosliigan York City FC:hen. Saman vuoden marraskuussa hän siirtyi lainalle entiseen seuraansa Northampton Towniin, joka pelasi myös Kakkosliigassa. Tammikuussa 2013 Carlisle siirtyi Yorkista pysyvällä sopimuksella Northamptoniin, jossa hän lopetti uransa kauden 2012–2013 jälkeen.
Maajoukkueura

Carlisle pelasi vuonna 2000 kolme ottelua ilman maaleja Englannin alle 21-vuotiaiden jalkapallomaajoukkueessa.
Auto-onnettomuus

Carlisle joutui joulukuussa 2014 auto-onnettomuuteen, kun hän jäi kuorma-auton alle lähellä Yorkin kaupunkia. Hän selvisi kuin ihmeen kaupalla ilman vakavia vammoja. Hän oli aiemmin menettänyt asiantuntijatehtävänsä Mestareiden liigan lähetyksissä ja oli vain kahta päivää ennen onnettomuutta kärähtänyt ratista. Kahden lapsen isä ja aviomies Carlisle myönsi helmikuussa 2015 yrittäneensä itsemurhaa heittäytyessään kuorma-auton alle.
Käännös suomeksi
Córdoban maakunta (Argentiina)

| Córdoba Provincia de Córdoba |
| --- | --- |

 Córdoba punaisella Argentiinan kartalla.
Valtio:   Argentiina
Hallinto:  
 – hallinnollinen keskus:  Córdoba
Pinta-ala:  165 321 km²
Väkiluku (2010):  3 304 825
Córdoban maakunta (esp. Provincia de Córdoba) on Argentiinan keskiosassa sijaitseva maakunta. Se on pinta-alaltaan 165 321 neliökilometriä ja sen asukasluku oli vuonna 2010 yhteensä 3 304 825. Maakunnan pääkaupunki on noin 1 420 000 asukkaan Córdoba (2010).
Aiheesta muualla

Kuvia tai muita tiedostoja aiheesta Córdoban maakunta (Argentiina) Wikimedia Commonsissa
Chacon maakunnan viralliset verkkosivut (Arkistoitu – Internet Archive)
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Dairy Queen

Dairy Queenin logo.
Dairy Queen (DQ) on yhdysvaltalainen jäätelöannoksiin erikoistunut pikaruokaketju. Yrityksellä oli 4455 toimipistettä Yhdysvalloissa vuonna 2017. Dairy Queenin omistaa sijoitusyhtiö Berkshire Hathaway.
Christoph Ullmann

| Christoph Ullmann |
| --- | --- |

Henkilötiedot
Syntynyt: 19. toukokuuta 1983 (ikä 41) Altötting, Saksa
Kansalaisuus:   Saksa
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  83 kg
Pelaajaura
Pääsarjaura:  2001–2020
Seurat:  Kölner Haie   EV Duisburg   Adler Mannheim   Heilbronner Falken   Augsburger Panther
Christoph Ullmann (s. 19. toukokuuta 1983 Altötting) on saksalainen uransa lopettanut jääkiekkoilija, pelipaikaltaan hyökkääjä. Hän pelasi urallaan 19 kautta Saksan pääsarjassa DEL-liigassa ja edusti Saksan maajoukkuetta useissa arvokisoissa.
Daisen

Daisen voi tarkoittaa:
Daisenvuori, Japanin vuori Tottorin prefektuurissa
Daisen, Japanin kaupunki Akitan prefektuurissa
Daisen, Japanin maaseutukaupunki Tottorin prefektuurissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daisen”, voi hakea sivunnimihaulla, laajalla sivunnimihaulla tai tekstihaulla.
Da'Nasia Hood

| Da'Nasia Hood> Henkilötiedot |
| --- | --- |
Syntynyt: 12. toukokuuta 2000 (ikä 24)
Kansalaisuus:   Yhdysvallat
Koripalloilija
Aktiivisena:  2018–
Pelipaikka:  keskushyökkääjä
Pituus:  185 cm
Nyk. joukkue:  Peli-Karhut
Sarja:  Naisten Korisliiga
Da'Nasia Hood (s. 12. toukokuuta 2000) on yhdysvaltalainen koripalloilija, pelipaikaltaan keskushyökkääjä. Hän on pituudeltaan 185-senttimetrinen. Hän edustaa Suomen Korisliigassa kotkalaista Peli-Karhuja.
Hood edusti Yhdysvaltain yliopistosarjoissa kausina 2018–2023 Texas State Universitya. Hän aloitti ammattilaisuransa keväällä 2023 Puerto Ricossa, jossa hän edusti Patriotas de Lares -seuraa. Syksyllä 2023 hän siirtyi Israeliin, mutta pian hänen saapumisensa jälkeen terroristijärjestö Hamas hyökkäsi Israeliin ja alueella alkanut sota sai Hoodin palaamaan Amerikkaan. Hän siirtyi Suomeen Peli-Karhujen joukkueeseen marraskuussa 2023, ja hänet valittiin Korisliigassa joulukuun parhaaksi pelaajaksi. Hän pelasi Korisliigan runkosarjassa 17 ottelua ja teki niissä ottelua kohden keskimäärin 23,4 pistettä, otti 11,8 levypalloa ja antoi 1,9 koriin johtanutta syöttöä.
Dainora Alšauskaitė

| Mitalit> Maa:   Liettua.Naisten suunnistus.EM-kilpailut  | Mitalit> Maa:   Liettua.Naisten suunnistus.EM-kilpailut  | Mitalit> Maa:   Liettua.Naisten suunnistus.EM-kilpailut  | Maa:   Liettua> Naisten suunnistus. |
| --- | --- | --- | --- |
|  Hopeaa | Roskilde 2004 | keskimatka |  |
Dainora Alšauskaitė (s. 22. lokakuuta 1977 Zarasai) on liettualainen suunnistaja. Seuratasolla hän edustaa Södertälje Nykvarn Orienteringia. Aikaisemmin hän edusti OK Ravinenia.
Roskilden EM-kilpailuissa 2004 Alšauskaitė voitti keskimatkalta hopeaa. Sprintissä hän sijoittui yhdeksänneksi, viestissä kymmenenneksi ja pitkällä matkalla 17:nneksi. Västeråsin MM-kilpailuissa 2004 hän sijoittui viestissä 12:nneksi ja sprintissä 13:nneksi. Keskimatkalla hän karsiutui finaalista.
DCF77

DCF77 Mainflingenissä
Aseman peittoalue
DCF77-signaalia hyödyntäviä kelloja. Signaalin vastaanottoa ilmaistaan yleensä ”säteilevä antenni” -kuvakkeella.
DCF77 on aikatietoa ja referenssitaajuutta lähettävä pitkäaaltoasema Saksan Mainflingenissä (25 kilometriä Frankfurtista kaakkoon). Asema palvelee radiosignaalista aikansa synkronoivia kelloja Euroopan alueella.
Toimintaa hallinnoi Physikalisch-Technische Bundesanstalt, Saksan valtiollinen fysiikkalaboratorio. Asema aloitti palvelunsa vuonna 1959, aika- ja päivämäärätieto lisättiin vuonna 1973. DCF77:lle on myös varalaitteisto.
Aikatieto tuotetaan paikallisilta atomikelloilta, jotka on myös yhdistetty Saksan pääkelloihin Braunschweigissä. 77,5 kHz:n taajuista kantoaaltoa lähetetään 50 kW:n teholla. Data sisältyy signaaliin amplitudimoduloituna pulssinleveyskoodina. Matala taajuus ja datan hidas (1 b/s) lähetysnopeus mahdollistavat vastaanoton suurimmassa osassa Eurooppaa. Signaali toistuu joka minuutti. DCF77-signaalin avulla kellot pystyvät automaattisesti siirtymään kesä- ja talviajan välillä.
Vastaanotto Suomessa

Suomi sijaitsee lähettimen kantaman ulkolaidalla, joten signaalin voimakkuus riippuu suuresti kellon sijoituspaikasta, vuoden- ja vuorokaudenajasta ja auringon aktiivisuudesta. Kellossa oleva antenni on yleensä kela, jonka sisällä on ferriittisauva. Antenni ei ole kovin vahvasti suuntaava, mutta sauvan akselin suunnassa on terävä minimi. Paras vastaanottoherkkyys saavutetaan asettamalla vaakatasossa oleva sauva poikittain vastaanottosuuntaan vastaan eli Suomessa sauvan jompikumpi pää osoittamaan suunnilleen luoteeseen tai kaakkoon. Vastaanotto voi häiriintyä lähellä olevista sähkölaitteista, kuten tietokoneista tai kännyköistä.
Aiheesta muualla

DCF77:n kotisivu
Neprikasajemyje

| Neprikasajemyje Неприкасаемые |
| --- | --- |

Tiedot
Toiminnassa:  1994–
Tyylilaji:  rock
Kotipaikka:   Moskova, Venäjä
Laulukieli:  venäjä
Jäsenet:  Garik Sukatšov   Dmitri Varšavtšik   Aleksei Ostašov   Pjotr Tihonov   Aleksandr Mitrofanov   Dmitri Slanskij   Nikolai Mirošnik  
Levy-yhtiö:  Мистерия Звука   Flamingo Impex   RMG Records   RDM  
Aiheesta muualla
www.neprikasaemye.ru
Infobox OKVirheellinen NIMI-arvo: 
Neprikasajemyje (ven. Неприкасаемые,  "Lahjomattomat") on vuonna 1994 perustettu venäläinen rock-yhtye. Yhtyeen keulahahmo on Garik Sukatšov. Yhtye on julkaissut 16 studioalbumia, yhden livealbumin ja yhden kokoelmalevyn.
Jäsenet > Nykyiset

Garik Sukatšov
Dmitri Varšavtšik
Aleksei Ostašov
Pjotr Tihonov
Aleksandr Mitrofanov
Dmitri Slanski
Nikolai Mirošnik
Jäsenet > Entiset

Rušan Ajupov
Pavel Kuzin
Sergei Voronov
Anatoli Krupnov
Aleksei Jermolin
Aleksandr Kosorunin
Diskografia > Studioalbumit

Брёл, брёл, брёл (1994)
Боцман и бродяга. Я милого узнаю по походке (1995)
Неприкасаемые. Часть II (1996)
Концерт в МХАТ им. Чехова (1996)
Песни с окраины (1996)
Кризис среднего возраста (1998)
Города, где после дождя дымится асфальт (1998)
Барышня и дракон (1999)
Фронтовой альбом (2001)
Ночной полёт (2002)
Poetica (2003)
44 (2003)
Перезвоны (2005)
Третья чаша (2005)
Оборотень с гитарой (2006)
Diskografia > Livealbumit

Между водой и огнём (1995)
Diskografia > Kokoelmat

Неприкасаемые. Лучшее (1999)
Aiheesta muualla

Virallinen kotisivu
Cynthia

Cynthia on naisen etunimi, joka tulee alun perin kreikan kielestä: Κυνθία, Kynthía, joka tarkoittaa ”Kýnthos-vuorelta tulevaa”.
Tunnettuja Cynthia-nimisiä

Cynthia Albritton, Cynthia Plaster Caster (1947–2022), yhdysvaltalainen kuvataiteilija ja kipsivalosten tekijä
Cynthia Calvillo (s. 1987), yhdysvaltalainen vapaaottelija
Cynthia Carroll (s. 1956), yhdysvaltalainen yritysjohtaja
Cynthia Cooper-Dyke (s. 1963), yhdysvaltalainen koripalloilija
Cynthia Crawford, Cindy Crawford (s. 1966), yhdysvaltalainen malli ja näyttelijä
Cynthia Daniel (s. 1976), yhdysvaltalainen näyttelijä
Cynthia Denzler (s. 1983), kolumbialainen alppihiihtäjä
Cynthia Eckert (s. 1965), yhdysvaltalainen soutaja
Cynthia Erivo (s. 1987), englantilainen näyttelijä, laulaja, lauluntekijä
Cynthia Freeman, oik. Bea Feinman (1915–1988), yhdysvaltalainen kirjailija ja sisustussuunnittelija
Cynthia Gibb (s. 1963), yhdysvaltalainen näyttelijä
Cynthia Haymon (s. 1958), yhdysvaltalainen ooppera- ja konserttilaulaja
Cynthia Khan (s. 1968), taiwanilainen näyttelijä
Cynthia Lauper, Cyndi Lauper (s. 1953), yhdysvaltalainen säveltäjä, poplaulaja, näyttelijä, tuottaja ja filantrooppi
Cynthia Lennon (1939–2015), John Lennonin ensimmäinen vaimo
Cynthia Lummis (s. 1954), yhdysvaltalainen republikaanipoliitikko
Cynthia Macdonald (1928–2015), yhdysvaltalainen runoilija
Cynthia Makris (s. 1956), yhdysvaltalais-suomalainen oopperalaulaja, sopraano
Cynthia McKinney (s. 1955), yhdysvaltalainen poliitikko
Cynthia Myers (1950–2011), yhdysvaltalainen malli ja näyttelijä
Cynthia Nixon (s. 1966), yhdysvaltalainen näyttelijä
Cynthia Ozick (s. 1928), yhdysvaltalainen kirjailija
Cynthia Ann Parker (1827–1870), yhdysvaltalainen uudisasukkaiden tytär, viimeisen comanche-päällikkö Quanah Parkerin äiti
Cynthia Phaneuf (s. 1988), kanadalainen taitoluistelija
Cynthia Rosenzweig, yhdysvaltalainen ilmaston ja maatalouden tutkija
Cynthia Todino, Cynthia (s. 1968), yhdysvaltalainen freestyle-laulaja
Cynthia Uwak (s. 1986), nigerialainen jalkapalloilija
Cynthia Watros (s. 1968), yhdysvaltalainen näyttelijä
Cynthia Weil (1940–2023), yhdysvaltalainen lauluntekijä
Cynthia Wilson, Cindy Wilson (s. 1957), yhdysvaltalainen rocklaulaja
Tunnettuja Cynthia-nimisiä > Kuvitteellisia Cynthia-nimisiä

Cynthia, Pokémon.
Dafne Fernández

Dafne Fernández
Dafne Fernández (s. 31. maaliskuuta 1985 Madrid, Espanja) on espanjalainen näyttelijä. Hän on näytellyt muun muassa Serranon perheessä Tetén serkkua Lunaa.
Aiheesta muualla

Dafne Fernández Internet Movie Databasessa. (englanniksi)
Dafne

Dafne Deverialin maalauksessa.
Dafne (m.kreik. Δάφνη, Dafnē, 'laakeri'; lat. Daphne) oli kreikkalaisessa mytologiassa joko Peneioksen ja Kreusan, Ladonin ja Gaian tai Amyklaan tytär.
Apollon ja Dafne, Giovanni Battista Tiepolo, 1743-1744
Ovidiuksen teoksessa Muodonmuutoksia tapahtumat saavat alkunsa Apollonin vähäteltyä Eroksen jousiammuntataitoja, jolloin tämä osoitti nuoliensa mahdin jumalalle saamalla tämän rakastumaan Dafneen ja ajamaan tätä takaa. Lopulta uupunut Dafne haluten pitää neitsyytensä rukoili joko Gaiaa tai Peneiosta auttamaan häntä, ja niin hän muuttui laakeripuuksi. Tämän jälkeen laakeripuusta tuli Apollonille pyhitetty puu.
Parthenioksen teoksessa Erotika pathemata Oinomaoksen poika Leukippos rakastui Dafneen ja pukeutui neidoksi voidakseen metsästää tämän kanssa. Mustasukkainen Apollon sai kuitenkin metsästäjättäret pysähtymään kylpemään alasti Ladon-joella. Kun Leukippos epäröi riisua vaatteensa, nymfit repivät vaatteet hänen päältään ja Leukippoksen salaisuuden paljastuttua surmasivat hänet keihäillään. Apollonin lähestyttyä tämän jälkeen Dafnea tämä pakeni ja muuttui puuksi huudettuaan Zeusta apuun.
Aiheesta muualla

Kuvia tai muita tiedostoja aiheesta Dafne Wikimedia Commonsissa
Creeping Death

| ”Creeping Death” Metallica |
| --- | --- | --- |

Singlen tiedot
 Albumilta: Ride the Lightning
 Äänitetty : Helmi–Maaliskuu 1984, Sweet Silence Studios, Kööpenhamina, Tanska
 Julkaistu: 23. marraskuuta 1984
 Formaatti: CDS, MC, LP
 Tekijä(t): James Hetfield, Lars Ulrich, Cliff Burton, Kirk Hammett
 Tuottaja(t): Metallica, Flemming Rasmussen
 Tyylilaji: thrash metal
 Kesto: 06.37
 Levy-yhtiö: Vertigo
Metallican muut singlet
| ”Jump in the Fire” 1984 | ”Creeping Death” 1984 | ”Master of Puppets” 1986 |
Creeping Death on thrash metal -yhtye Metallican toisen levyn, Ride the Lightningin seitsemäs kappale. Kappaleen sanat ovat saaneet vaikutteita Raamatusta, kuinka Jumala rankaisee egyptiläisiä. Kappale on yksi Metallican suosituimpia live-kappaleita, ja sitä onkin soitettu Metallican konserteissa yli tuhat kertaa. Kappale on myös mukana Guitar Hero: Metallica -pelissä.
Kappaleet > 12" vinyyli > A-puoli

6 – 36.Cliff Burton, James Hetfield, Kirk Hammett, Lars Ulrich
Kappaleet > 12" vinyyli > B-puoli

Am I Evil? – 7.45 (Diamond Head- cover, säv. Sean Harris & Brian Tatler)
Blitzkrieg – 3.35 (Blitzkrieg -cover, säv. Ian Jones, Jim Sirotto, Brian Smith)
Kokoonpano

James Hetfield – kitara, laulu
Kirk Hammett – kitara
Cliff Burton – basso
Lars Ulrich – rummut
Käännös suomeksi
Diereesi

Diereesi tarkoittaa seuraavia:
Hiatus, kahden vokaalin välinen tavu- tai sanaraja
Treema, kaksi pistettä kirjaimen päällä
Runoudessa kahden metronin väliin osuva sananloppu (katso kesuura)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diereesi”, voi hakea sivunnimihaulla, laajalla sivunnimihaulla tai tekstihaulla.
Daewoo

Daewoon logo
Daewoo oli eteläkorealainen monialayritys, joka valmisti muun muassa elektroniikkaa, raskaan teollisuuden laitteita, säiliöaluksia, tietoliikennetuotteita ja harjoitti muun muassa rakennustoimintaa kuten teiden, patojen ja pilvenpiirtäjien rakentamista. Daewoo jaettiin Daewoo Electronicsiin, Daewoo Motorsiin, Daewoo Internationaliin, Daewoo Engineering & Constructioniin sekä Daewoo Corporationiin.
Historia

Kim Woo Choong perusti Daewoon maaliskuussa 1967. 1990-luvulla Daewoo panosti voimakkaasti entisten SEV-maiden autoteollisuuden ostoon. Tämä tuotti Daewoolle pääosin pelkkää tappiota, etenkin vuosi 1998 oli tuloksellisesti todella huono.[lähde? ] Silloin Daewoo toimi melkein sadassa eri maassa.[lähde? ] 1980-1990-luvuilla Daewoo valmisti myös kulutuselektroniikkaa, tietokoneita, telekommunikaatiotuotteita, rakennustarpeita, rakennuksia, laivoja ja musiikki-instrumentteja.
Daewoo ajautui konkurssiin vuonna 1999. Yhtiön perustaja ja johtaja Kim Woo-jung tuomittiin 30. toukokuuta 2006 kymmeneksi vuodeksi vankilaan petoksesta.  30. joulukuuta 2007 presidentti Roh Moo-hyun armahti hänet. (Etelä-Korean presidentit antavat perinteisesti armahduksia uuden vuoden kunniaksi.) Alkuperäinen Daewoo pilkottiin kolmeen osaan, jotka ovat Daewoo International, Daewoo Engineering & Construction, sekä Daewoo Corporation.
Contra (videopeli)

| Contra |
| --- | --- |

Kehittäjä:  Konami
Julkaisija:  Konami
Suunnittelija:  Kolikkopeli Koji Hiroshita NES/Famicom Shigeharu Umezaki Shinji Kitamoto
Säveltäjä:  Kolikkopeli Kazuki Muraoka NES/Famicom Hidenori Maezawa Kiyohiro Sada
Pelisarja:  Contra
Julkaistu:  KolikkopeliJP 20. helmikuuta 1987NA 1987EU 1987 NES/FamicomNA 2. helmikuuta 1988JP 9. helmikuuta 1988EU 28. joulukuuta 1990 Commodore 64NA 1988EU 1988 MS-DOSNA 1988 Amstrad CPCEU 1988 ZX SpectrumEU 1988 MSX2JP 26. toukokuuta 1989
Lajityyppi:  shoot 'em up
Pelimuoto:  yksinpeli, kaksinpeli
Alusta:  kolikkopeli, Amstrad CPC, Commodore 64, NES, PlayChoice-10, MSX2, MS-DOS, ZX Spectrum
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK     : 
Contra (jap. 魂斗羅, tunnetaan myös nimillä Gryzor ja Probotector) on Konamin kehittämä ja julkaisema shoot 'em up. Peli julkaistiin vuonna 1987 kolikkopelinä ja Nintendo Entertainment Systemille vuonna 1988 sekä useille muille alustoille tämän jälkeen.
Pelaaminen

Pelaajan tehtävä on ohjata toista aseistautunutta armeijan komentajaa, Billiä tai Lanceä, riippuen pelimoodista. Lancellä voi pelata vain kaksinpelimoodissa. Heidän tehtävänään on tuhota Red Falcon -niminen organisaatio, joka aikoo valloittaa maailman. Pelaaja voi ampua aseellaan eri ilmansuuntiin, myös hypätessään ja ollessaan maassa.
Pelin nimi on peräisin nicaragualaisista Contra-sisseistä. Nimi on japaniksi kirjoitettu atejilla, eli kanjilla, joka on tarkoitettu enemmän lausumista kuin merkitystä varten. Peli on saanut inspiraationsa 1980-luvun toimintaelokuvista kuten Rambo – taistelija, Predator – saalistaja ja Aliens – paluu.
Sivustakuvattujen kenttien ohella pelissä on myös muutama kenttä, joissa ammutaan ensimmäisestä persoonasta esteiden takaa.
Peli käytti näytön vieritystä lukuun ottamatta MSX-versiota, joka liikkui näyttö kerrallaan. MSX-versio oli vain yksin pelattava ilman yhteistyöpeliä.
Peliä on sanottu hyväksi muun muassa haastavien vastustajien ja ympäristön vaarojen vuoksi. Pelissä voi myös aiheuttaa harmia kanssapelaajalle eri tavoilla.
Juoni

Pelin alussa salaperäinen meteoriitti on törmännyt Maahan. Kaksi sotilasta nimeltä Bill Rizer ja Lance Bean lähetetään tutkimaan. He löytävät muukalaisia, joita johtaa Red Falcon -organisaatio tavoitteenaan laajentaa vaikutusvaltaansa ja hallita maailmaa.
Vastaanotto ja merkitys

Nintendo Power -lehti äänesti Contran seitsemänneksi parhaaksi NES-peliksi.[lähde? ]
Peli esiintyy useilla parhaimpina pidettyjen videopelien luetteloissa. Se tunnetaan myös yhtenä parhaimmista yhteistyöpeleistä ja yhtenä vaikeimmista peleistä läpäistä.
Peli myös teki Konami-koodin tunnetuksi.
Aiheesta muualla

Contra MobyGamesissa (englanniksi)
Contra MobyGamesissa (englanniksi)
Contra MobyGamesissa (englanniksi)
Contra Arcade History -sivustolla (englanniksi)
Contra Killer List of Videogamesissä (englanniksi)
Gryzor (Arkistoitu – Internet Archive) spectrumcomputing.co.uk
https://contra.fandom.com/wiki/Contra_(video_game)
Kuvakaappaus pelin NES-version ensimmäisestä tasosta.
Dal segno

Dal segno -merkki.
Dal segno [dal ˈseɲɲo] (suom. merkistä) on yleinen nuottikirjoituksessa käytetty merkintä. Se esiintyy usein lyhennetyssä muodossaan ”D.S.”. Dal segno -merkinnällä säveltäjä kertoo esittäjälle, että merkistä alkava kappaleen osa tulee kerrata. Dal segnosta on kaksi yleistä variaatiota:
Dal segno al fine (D.S. al fine): toistetaan segno-merkistä fine-merkkiin asti
Dal segno al coda (D.S. al Coda): toistetaan segno-merkistä ”pomppa”-merkkiin asti, josta siirrytään koodaan eli loppusoittoon.